  Туспуктэм: Руслан Нуриахметов Наталия Сильвестрова Удмуртиын Семьялэн арез улсын 230-лэсь трос пӧртэм ужрадъёс ортчытыны чаклало. Со сярысь элькун кивалтэтлэн тӧроезлэн воштсез Татьяна Чуракова 19-тӥ тулыспалэ аппарат кенешонын ивортӥз. Элькунын «Семья года», «Семьи Удмуртии – гордость России» элькун вожвылъяськонъёс, Семьялэн калыккуспо нуналэзлы, Семьялэн, яратонлэн но осконлыклэн нуналэзлы, Анайлэн нулэзлы, Атайлэн нуналэзлы, Нылпиосты утён нуналлы, Песянайёслэн но песятайёслэн нуналзылы сӥзем сӥё-дано ужрадъёс радъяськозы. Ужъюртъёс но огазеяськонъёс асьсэлэсь фестивальёссэс, вожвылъяськонъёссэс но форумъёссэс ортчытозы. Удмуртиын «Родительская слава», «Материнская слава» пусъёс но «За любовь и верность» медаль сётонэз азьланьтозы. Тодонлык нуналэ нырысетӥ нырысетӥ урокъёс но выпускнойёсты Семьялэн арезлы сӥзёзы. Инвожое Глазкарын семьяослы МФЦ усьтыны малпало. Элькунын со кыкетӥез луоз.  Али семьяослы юрттэт сётонъя выль амалъёс но эсэплыко-эрикрадъем актъёс бордын ужало. Соос пӧлын «Семейная ипотека» федерал программаез азьланьтон но кунысь трос нылпиё семьяослы юрттон амалъёсын огъя лыдметэз юнматон. Элькунын егит семьяосын нырысетӥ нылпи ваён понна луонлыкъёсты умоятозы, калыклэсь нылпи ваён тазалыксэ юнматозы, трос нылпиё но трос выжыё семьяослы юрттозы. Ужез Росси азьмуртэн кичӧлтэм «Демография» йӧскалык ӵектос улсын но быдэстозы.  Тодэ вайытом, Удмуртиын семьялэсь арзэ усьтӥзы. Ватсалом, 2024-тӥ арын 1-ти тулыспалысен анай капиталлэн быдӟалаез будӥз.   Тегъёс: семья Семьялэнарез юрттэт кивалтэт Удмуртия  